CELEX: 31981D0128
Language: el
Date: 1981-02-16 00:00:00
Title: 81/128/ΕΟΚ: Απόφαση τής Επιτροπής τής 16ης Φεβρουαρίου 1981 περί παροχής αδείας στό Βασίλειο τών Κάτω Χωρών νά δεχθεί προσωρινά τήν εμπορία σπόρων πρός σπορά πού δέν ανταποκρίνονται στήν οδηγία 66/401/ΕΟΚ τού Συμβουλίου

Avis juridique important

|

31981D0128

81/128/ΕΟΚ: Απόφαση τής Επιτροπής τής 16ης Φεβρουαρίου 1981 περί παροχής αδείας στό Βασίλειο τών Κάτω Χωρών νά δεχθεί προσωρινά τήν εμπορία σπόρων πρός σπορά πού δέν ανταποκρίνονται στήν οδηγία 66/401/ΕΟΚ τού Συμβουλίου  

Επίσημη Εφημερίδα αριθ. L 067 της 12/03/1981 σ. 0040 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Φεβρουαρίου 1981  περί παροχής αδείας στο Βασίλειο των Κάτω Χωρών να δεχθεί προσωρινά την εμπορία σπόρων προς σπορά που δεν ανταποκρίνονται στην οδηγία 66/401/ΕΟΚ του Συμβουλίου  (81/128/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 80/754/ΕΟΚ της Επιτροπής (2), και ιδίως το άρθρο 17,  την αίτηση που υποβλήθηκε από το Βασίλειο των Κάτω Χωρών,  Εκτιμώντας:  ότι στο Βασίλειο των Κάτω Χωρών η παραγωγή σπόρων φεστούκας της κτηνοτροφικής (Festuca ovina L.) των ποικιλιών του είδους «tennifolia», η οποία ανταποκρίνεται στις απαιτήσεις της οδηγίας 66/401/ΕΟΚ όσον αφορά τη βλαστική ικανότητα, ήταν ελλειματική το 1980 και ως εκ τούτου δεν επαρκεί για τον εφοδιασμό της χώρας αυτής·  ότι είναι αδύνατον να καλυφθούν οι ανάγκες κατά τρόπο ικανοποιητικό με πιστοποιημένους σπόρους προς σπορά που προέρχονται από άλλα Κράτη μέλη, ή έστω από τρίτες χώρες, και που να ανταποκρίνονται σε όλους τους όρους που καθορίζονται από την προαναφερθείσα οδηγία·  ότι πρέπει επομένως να παρασχεθεί η άδεια στο Βασίλειο των Κάτω Χωρών, μέχρι την 30ή Ιουνίου 1981, να δεχθεί την εμπορία μιας κατηγορίας σπόρων προς σπορά των προαναφερθέντων ειδών η οποία υπόκειται σε λιγότερο αυστηρές απαιτήσεις·  ότι ενδείκνυται εξάλλου να δοθεί η άδεια σε άλλα Κράτη μέλη, που δύναται να εφοδιάσουν το Βασίλειο των Κάτω Χωρών με τους σπόρους αυτούς προς σπορά οι οποίοι δεν ανταποκρίνονται στις απαίτησεις της οδηγίας, να δεχθούν την εμπορία τέτοιων σπόρων, εφ' οσον αυτοί προορίζονται για το Βασίλειο των Κάτω Χωρών ·  ότι τα μέτρα που προβλέπονται στην παρούσα απόφαση είναι σύμφωνα με την γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο Βασίλειο των Κάτω Χωρών παρέχεται η άδεια να δεχθεί, μέχρι την 30ή Ιουνίου 1981, την εμπορία στο έδαφός του 11 τόνων, κατ' ανώτατο όριο, σπόρων φεστούκας της κτηνοτροφικής ( Festuca ovina L.) της κατηγορίας «πιστοποιημένοι σπόροι προς σπορά της πρώτης γενεάς» οι οποίοι δεν ανταποκρίνονται στους όρους του παραρτήματος ΙΙ της οδηγίας 66/401/ΕΟΚ όσον αφορά την ελάχιστη βλαστική ικανότητα, εφ' οσον πληρούνται οι ακόλουθες απαιτήσεις:  α) οι σπόροι προς σπορά ανήκουν σε ποικιλίες του είδους «tennifolia»·  β) η βλαστική ικανότητα ανέρχεται σε 70 % τουλάχιστον των καθαρών σπόρων προς σπορά·  γ) η επίσημη ετικέτα αναφέρει:  - «ελάχιστη βλαστική ικανότητα 70 %»,  - «προοριζόμενοι αποκλειστικά για τις Κάτω Χώρες».  Άρθρο 2  Στα άλλα Κράτη μέλη παρέχεται η άδεια να δεχθούν, σύμφωνα με τους όρους που προβλέπονται στο άρθρο 1, την εμπορία στο έδαφός τους 11 τόνων σπόρων φεστούκας της κτηνοτροφικής (Festuca ovina L.) εφ' οσον αυτοί προορίζονται αποκλειστικά για τις Κάτω Χώρες. Η επίσημη ετικέτα φέρει την ένδειξη: «Προοριζόμενοι αποκλειστικά για τις Κάτω Χώρες».  Άρθρο 3  Τα Κράτη μέλη ανακοινώνουν στην Επιτροπή πριν από την 1η Σεπτεμβρίου 1981 τις ποσότητες των εμπορεύσιμων σπόρων προς σπορά στο έδαφός τους σύμφωνα με την παρούσα απόφαση. Η Επιτροπή πληροφορεί σχετικά τα άλλα Κράτη μέλη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 16 Φεβρουαρίου 1981.  Για την 'Επιτροπή  Poul DALSAGER  Μέλος της  (1) ΕΕ αριθ. 125 της 11. 7. 1966, σ. 2298/66  (2) ΕΕ αριθ. L 207 της 9. 8. 1980, σ. 36.